
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2083215/6455/0022 (1) 

Καθορισμός αμοιβής του Προέδρου, των μελών και του γραμμα¬ 
τέα της Ομάδας Εργασίας για την αναμόρφωση του Κώδικα 

Δημοσίου - Λογιστικού (Ν.Δ. 321/69). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 34 του Ν. 1914/90 (ΦΕΚ 178/ 
Α/90) και της παρ. 5 του άρθρου 105 του Ν. 1892/90. 

2. Την αριθ. 2040806/3421/0004/13.5.92 απόφαση «Συ¬ 
γκρότηση Ομάδας Εργασίας για την αναμόρφωση του κώδικα 
Δημοσίου Λογιστικού (Ν.Δ. 321/69)» της 4ης Δ/νσης Προσω¬ 
πικού του Γενικού Λογιστηρίου του κράτους Υπουργείου Οικονο¬ 
μικών. 

3. Την αριθ. Υ. 1847/1078399/1182/0001-/7.8.92 
(ΦΕΚ 525/Β'/14.8.92) κοινή απόφαση «Ανάθεση αρμοδιοτή¬ 
των Υπουργού Οικονομικών στους Υφυπουργούς Οικονομικών», 
αποφασίζουμε: 

1. Καθορίζουμε την αμοιβή του Προέδρου, των μελών και του 
γραμματέα της ομάδας εργασίας που θα ασχοληθεί με την ανα¬ 
μόρφωση του Κώδικα Δημοσίου Λογιστικού (Ν.Δ. 321/69), ως 
ακολούθως: 

α) Πρόεδρος 12.000 δραχμές κατά συνεδρίαση. 

β) Κάθε μέλος 10.000 δραχμές κατά συνεδρίαση. 

γ) Γραμματέας της επιτροπής 10.000 δραχμές κατά συνε¬ 
δρίαση. 

2. Καθορίζουμε το ανώτατο όριο των συνεδριάσεων μέχρι 8 
συνεδριάσεις για κάθε μήνα. 

3. Η ισχύς της παρούσας άρχεται από 1.9.92 και λήγει στις 
30.3.1993. 

4. Η αριθ. 2054614/4116/0022 (ΦΕΚ 447/Β/9.7.92) 
απόφαση του Υπουργού Οικονομικών καταργείται από τότε που 
ίσχυσε. 

5. Από τις διατάξεις αυτής της απόφασης προκαλείται δαπάνη 
σε βάρος του κρατικού προϋπολογισμού ύψους 3.264.000 δρχ. 
για το τρέχον οικονομικό έτος και ύψος 4.896.000 δρχ. για 
1993. 

Για την ανωτέρω δαπάνη έχει εγγραφεί πίστωση στον κρατικό 
προϋπολογισμό οικονομικού έτους 1992 ύψους 24.000.000 
δρχ. στον ειδικό φορέα 240 και στον ΚΑΕ 0515, εκ των οποίων 
μέχρι σήμερα έχουν δαπανηθεί 12.000.000 δρχ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 25 Νοεμβρίου 1992 

Ο ΥΦΥΠΟΥΡΓΟΣ 

ΚΩΝ. ΓΙΑΤΡΑΚΟΣ 
-♦- 

Αριθ. 14872 (2) 

Τιμολόγιο αμοιβής φορτοεκφορτωτών ξηράς Πρεβέζης. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΤ ΤΠΟΤΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 39 του Ν. 3239/1955 και του 
άρθρου 3 του Ν.Δ. 1254/49, όπως τροποποιήθηκε με το άρθρο 
7 του Ν. 1082/1980. 

2. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

3. Την αριθ. 80386/30.11.90 απόφαση των Υπουργών 
Προεδρίας της Κυβερνήσεως και Εργασίας (ΦΕΚ 761/Β'/ 
30.11.90). 

4. Το αριθ. 21/18.3.92 πρακτικό της ΕΡΦΞ Πρεβέζης και 
την αριθ. 43/27.7.92 αναφορά του Προέδρου της. 

5. Την αριθ. 100919/22.11.90 απόφαση του Υπουργού Ερ¬ 
γασίας, για τη μεταβίβαση αρμοδιοτήτων στο Γενικό Γραμμα¬ 
τέα, αποφασίζουμε: 

I. Αποδεχόμαστε εν μέρει την αριθ. 21/18.3.92 πρόταση της 
Επιτροπής Ρυθμίσεως Φορτ/σεων Ξηράς ΕΡΦΞ Πρεβέζης και 
εγκρίνουμε το τιμολόγιο αμοιβής των φορτ/τών Ξηράς Πρεβέζης 
για τη φόρτωση ή εκφόρτωση των παρακάτω ειδών ως εξής: 

1) Σιδηρά Οικοδομών σε δέματα: 

α) με μηχανικά μέσα των εργοδοτών 150 δρχ. κατά τόννο. 

β) με μηχανικά μέσα των φορτ/τών 250 δρχ. κατά τόννο. 

2) Οικοδομικά υλικά σε παλέττες, με μηχανικά μέσα των ερ¬ 
γοδοτών, 150 δρχ. κατά τόννο. 

3) Χημικά (λιπάσματα, θειϊκός χαλκός, γεωργικά φάρμακα) 
και γεωργικά προϊόντα σε παλέττες, μη μηχανικά μέσα των ερ¬ 
γοδοτών 150 δρχ. κατά τόννο. 

II. Από τις διατάξεις αυτής της απόφασης δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 27 Νοεμβρίου 1992 

Ο Γενικός Γραμματέας 
ΣΤΕΛΙΟΣ Θ. ΣΦΑΚΙΑΝΑΚΗΣ 

-♦- 

Αριθ. 117153 (3) 

Αντικατάσταση μελών του κατά το άρθρο 100 του Συντάγματος 

και του Ν. 345/1976 Ανωτάτου Ειδικού Δικαστηρίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 2 παρ. 5 του Ν. 345/1976 και 

2. Το πρακτικό συνεδριάσεως της Ολομέλειας του Συμβουλίου 
της Επικράτειας με τον αριθμό 238/1992 που αφορά την συ¬ 
μπληρωματική κλήρωση και αντικατάσταση τακτικών και ανα¬ 
πληρωματικών μελών του Ανωτάτου Ειδικού Δικαστηρίου, απο¬ 
φασίζουμε: 

Ορίζουμε τους: α) Φώτη Στεργιόπουλο Σύμβουλο της Επικρά¬ 
τειας, ως πρώτο τακτικό μέ-λος, β) Πολύβιο Μαντζιάρα, ως τέ¬ 
ταρτο τακτικό μέλος, γ) Βασίλη Κούσουλα, δ) Σωτήρη Σιγαλό 
και ε) Νίκο Ζήκα, Αρεοπαγίτες, ως πρώτο, δεύτερο και τέταρτο 
αναπληρωματικά μέλη αντίστοιχα του Ανωτάτου Ειδικού Δικα¬ 
στηρίου για το χρονικό διάστημα μέχρι 31.12.1993, σε αντί¬ 


στοιχο αντικατάσταση των 1) Πηνελόπης Αθανασοπούλου, Συμ¬ 
βούλου της Επικράτειας, 2) Παναγιώτη Γρηγοριάδη, 3) Γεωρ¬ 
γίου Καμπέρη, 4) Σωκράτη Σωκρατείδη και 5) Αθανασίου 
Σιούλα, Αρεοπαγιτών. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 27 Νοεμβρίου 1992 

Ο ΥΠΟΥΡΓΟΣ 

ΙΩΑΝΝΗΣ ΒΑΡΒΙΤΣΙΩΤΗΣ 
-♦- 

Αριθ. 123000 (4) 

Ορισμός επίκουρου μέλους του Ανωτάτου Ειδικού Δικαστη¬ 
ρίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 


Έχοντας υπόψη: 

1. Τις διατάξεις των παρ. 1 και 2 του άρθρου 3 του Ν. 345/ 
1976. 

2. Την απόφαση του Ανωτάτου Δικαστικού Συμβουλίου του 
Αρείου Πάγου με τον αριθμό 42/1992, αποφασίζουμε: 

Ορίζουμε το Στυλιανό Μοσχολέα, Εφέτη Αθηνών, ως Επί¬ 
κουρο μέλος του Ανωτάτου Ειδικού Δικαστηρίου μέχρι 
31.12.1993 σε αντικατάσταση του Γεωργίου Νικολόπουλου που 
προήχθηκε σε Πρόεδρο Εφετών. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αθήνα, 27 Νοεμβρίου 1992 

Ο ΥΠΟΥΡΓΟΣ 

ΙΩΑΝΝΗΣ ΒΑΡΒΙΤΣΙΩΤΗΣ 


♦ 


Αριθ. 127718 (5) 

Υπαγωγή του Εφετείου Δυτικής Μακεδονίας στην Ε’ Δικαστική 
Περιφέρεια. 


Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις των παρ. 1 και 2 του άρθρου 81 του Κώδικα 
Οργανισμού Δικαστηρίων και κατάστασης Δικαστικών Λειτουρ¬ 
γών (κυρ. Ν. 1756/1988) και 

2. Την απόφαση του Ανωτάτου Δικαστικού Συμβουλίου του 
Αρείου Πάγου με τον αριθμό 42/1992, αποφασίζουμε: 

Την υπαγωγή της περιφέρειας του νέου Εφετείου Δυτικής Μα¬ 
κεδονίας στην Ε' Περιφέρεια Επιθεώρησης. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 27 Νοεμβρίου 1992 

Ο ΥΠΟΥΡΓΟΣ 

ΙΩΑΝΝΗΣ ΒΑΡΒΙΤΣΙΩΤΗΣ 

-φ- 

Αριθ. 121729 (6) 

Τροποποίηση αποφάσεως για συγκρότηση Ανωτάτου Πειθαρχι¬ 
κού Συμβουλίου Δικηγόρων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 242 του Ν.Δ. 3026/1954 «περί 
Κώδικος των Δικηγόρων», όπως ισχύει σήμερα. 

2. Την απόφασή μας 127696/24.2.92 περί συγκροτήσεως 
του Ανωτάτου Πειθαρχικού Συμβουλίου των Δικηγόρων. 

3. Το έγγραφο αριθ. 438/10.11.92 του Προέδρου του Αρείου 
Πάγου. 

4. Την αριθ. 107667/10.11.92 απόφαση του Υπουργού Δι¬ 
καιοσύνης για τη μεταβίβαση αρμοδιοτήτων, αποφασίζουμε: 

Τροποποιούμε την απόφασή μας 127696/24.2.1992 για το 
υπόλοιπο χρονικό διάστημα μέχρι 31.12.1992 και ορίζουμε: 

1. Τον Αντιπρόεδρο του Αρείου Πάγου Σωκράτη Σωκρατείδη 
ως αναπληρωτή του Προέδρου του Αρείου Πάγου, Προέδρου του 
Ανωτάτου Πειθαρχικού Συμβουλίου Δικηγόρων, σε αντικατά¬ 
σταση του συνταξιοδοτηθέντος Αντιπροέδρου Χρήστου 
Πλουμή. 

2. Τον Αρεοπαγίτη Νικόλαο Ζήκα, σε αντικατάσταση του συ- 
νταξιοδοτηθέντος τακτικού μέλους, Αρεοπαγίτου Αθανασίου 
Μουλά, με αναπληρωτές του τους Αρεοπαγίτες Ιωάννη Αραχω- 
βίτη και Ανδρέα Κατσίφα, σε αντικατάσταση των αναπληρωμα¬ 
τικών μελών. Αρεοπαγιτών Σωκράτη Σωκρατείδη και Κωνστα¬ 
ντίνου Κωστόπουλου αντίστοιχα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Νοεμβρίου 1992 

Με εντολή Υπουργού 
Ο Γενικός Γραμματέας 
ΑΡΓ. ΚΑΡΡΑΣ 

-♦- 

Αριθ. ΕΣ. 33233 (7) 

Σύσταση Αναπτυξιακού Συνδέσμου 9ης Γεωγραφικής Ενότητας 
στο Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις των άρθρων 190, 191, 192, 193, 194, 195 
και 196 του Δημοτικού και Κοινοτικού Κώδικα (Π.Δ. 323/89). 

2. Την αριθμ. 63564/31.7.1991 Κοινή απόφαση των 
Υπουργών Εσωτερικών, Εθνικής Οικονομίας και Περιβάλλοντς, 
Χωροταξίας και Δημοσίων Έργων «περί καθορισμού των γεω¬ 
γραφικών ενοτήτων του Νομού Ιωαννίνων» σε εφαρμογή του άρ¬ 
θρου 196 του ΔΚΚ (ΠΔ 323/89). 

3. Τις νομότυπες αποφάσεις των Κοινοτικών Συμβουλίων 
Ανατολικής αριθμ. 20/92, Κράψης αριθμ. 30/92, Μεγάλης 
Γότιστας αριθμ. 44/92, Μεγάλου Περιστεριού αριθμ. 51/92, 
Βαθυπέδου αριθμ. 19/92, Μικρής Γότιστας αριθμ. 34/92, Μι¬ 
κρού Περιστεριού αριθμ. 35/92 και Χρυσοβίτσας αριθμ. 61/92 
για τη σύσταση αναπτυξιακού συνδέσμου στην ανωτέρω γεωγρα¬ 
φική ενότητα, αποφασίζουμε: 

1. Συστήνουμε στην 9η Γεωγραφική Ενότητα του Νομού Ιω- 
αννίνων, αναπτυξιακό σύνδεσμο με την επωνυμία «ΑΝΑΠΤΥ¬ 
ΞΙΑΚΟΣ ΣΥΝΔΕΣΜΟΣ 9ης ΓΕΩΓΡΑΦΙΚΗΣ ΕΝΟΤΗΤΑΣ 
ΝΟΜΟΥ ΙΩΑΝΝΙΝΩΝ», στον οποίο θα συμμετέχουν οι παρα¬ 
πάνω αναφερόμενοι ΟΤΑ, ήτοι: οι Κοινότητες: Ανατολικής Κρά¬ 
ψης, Μεγάλου Περιστεριού, Βαθυπέδου, Μικρής Γότιστας, Μι¬ 
κρού Περιστεριού, Χρυσοβίτσας, Μεγάλης Γότιστας. 

2. Σκοποί του Συνδέσμου είναι: 

α) Η εκπόνηση χωροταξικού σχεδίου και η μελέτη προγράμ¬ 
ματος ανάπτυξης της ευρύτερης περιοχής. 

β) Η καταγραφή και ιεράρχηση των αναγκών, η αξιολόγηση 
των αναγκαίων έργων υποδομής και αναπτυξιακών καθώς και ο 
προγραμματισμός και η εκτέλεσή τους. 

γ)Ή δημιουργία τεχνικών και διοικητικοοικονομικών υπηρε¬ 
σιών και η στελέχωσή τους με το κατάλληλο επιστημονικό και τε¬ 
χνικό προσωπικό. 

δ) Η μελέτη, κατασκευή, διαχείριση και συντήρηση έργων τε¬ 
χνικής υποδομής που του αναθέτουν τα επί μέρους μέλη του 
Ο.Τ.Α. 

ε) Η προμήθεια μηχανημάτων και υλικών για την κατασκευή 
και συντήρηση των έργων. 

στ) Η μέριμνα για την προστασία του περιβάλλοντος. 

ζ) Η δημιουργία οικονομικής, κοινωνικής και πολιτιστικής 


ανάπτυξης στην εριοχή. Η αξιοποίηση τοπικών πλουτοπαραγω- 
γικών πόρων και η ανάπτυξη των τοπικών παραγωγικών δυνά¬ 
μεων. 

η) Η μελέτη, κατασκευή, συντήρηση και διαχείριση συστημά¬ 
των ύδρευσης και αποχέτευσης των μελών του Συνδέσμου. 

θ) Η μελέτη, κατασκευή, συντήρηση του οδικού δικτύου της 
περιοχής. 

ι) Η καθαριότητα της περιφέρειας καθώς και η συλλογή, απο¬ 
κομιδή, διάθεση και επεξεργασία των απορριμμάτων. 

ια) Η προμήθεια και διαχείριση συγκοινωνιακών μέσων. 

ιβ) Η μέριμνα για την εξασφάλιση γης για την βοσκή των 
ζώων των δημοτών και η βελτίωση των βοσκοτόπων. 

ιγ) Η τουριστική αξιοποίηση της περιοχής και των χωριών 
της. 

ιδ) Η υποβοήθηκση και ενίσχυση ιδιωτών για ανάληψη ανα¬ 
πτυξιακών πρωτοβουλιών στην περιοχή, στα πλαίσια των Ανα¬ 
πτυξιακών Νόμων και προγραμμάτων της Ε.Ο.Κ. 

ιε) Η παροχή υπηρεσιών στους Ο.Τ.Α και τους κατοίκους της 
περιοχής. 

Τελικός σκοπός της σύστασης και λειτουργίας του Συνδέσμου 
είναι να συντελέσει με κάθε τρόπο και μέσο στην ανάπτυξη της πε¬ 
ριοχής και των χωριών της, ώστε να αποφευχθεί η εγκατάλειψή 
τους. 

Επίσης η ενημέρωση και επιμόρφωση των κατοίκων με στόχο 
την διεύρυνση της συμμετοχής τους στην ανάπτυξη. 

Για την προώθηση των σκοπών του ο Σύνδεσμος δημιουργεί 
υπηρεσία με το απαραίτητο επιστημονικό, διοικητικό και τεχνικό 
προσωπικό, προμηθεύεται μηχανήματα και τεχνικό εξοπλισμό 
και γενικά αποκτά το απαραίτητο ανθρώπινο δυναμικό και την 
αναγκαία υλικοτεχνική υποδομή. Επίσης συνεργάζεται με τους 
Συνεταιρισμούς, τους Συλλόγους και τους άλλους κοινωνικούς 
και ιδιωτικούς φορείς της περιοχής, καθώς και με τους φορείς της 
Τοπικής Αυτοδιοίκησης ή του Δημόσιου Τομέα, που ενδιαφέρο- 
νται για την περιοχή. 

3. Έδρα του Αναπτυξικού Συνδέσμου είναι: Ο Συν/σμός 
Μπαλτούμα της Κοινότητας Μεγάλης Γότιστας. 

4. Η χρονική διάρκεια του συνδέσμου είναι: Αόριστη. 

5. Έσοδα του συνδέσμου είναι: 

α) Η ετήσια εισφορά κάθε Ο.Τ.Α μέλους του συνδέσμου ίση με 
2% των τακτικών εσόδων της κάθε Κοινότητας μέλους. 

β) Πρόσοδοι από την περιουσία του συνδέσμου. 

γ) Δωρεές, επιχορηγήσεις και εισφορές από το Δημόσιο ή άλ¬ 
λους φορείς του δημοσίου τομέα ή άλλα νομικά ή φυσικά πρό¬ 
σωπα ή οργανισμούς καθώς και η αξιοποίηση των προγραμμά¬ 
των (εθνικών, Ε.Ο.Κ. κλπ.). 

δ) Επιχορηγήσεις από φορείς του Δημόσου τομέα για την εκτέ¬ 
λεση έργων, την κάλυψη δαπανών του και την πληρωμή αποδο¬ 
χών του προσωπικού του. 

3) Πρόσοδοι από φόρους, τέλη, δικαιώματα που επιβάλλονται 
υπέρ του Συνδέσμου. 

6. Κάλυψη δαπάνης: Με την ανωτέρω κανονιστική πράξη οι 
ανωτέρω ΟΤΑ μέλη του συνδέσμου θα έχουν ετήσια οικονομική 
επιβάρυνση ίση με το 2 % επί των επιχορηγουμένων Κεντρικών 
Αυτοτελών Πόρων και η οποία δεν μπορεί να προσδιοριστεί με 
την παρούσα (άρθρο 27 Ν. 2081/92). 

Η απόφαση αυτή να δημοσιευθεί στην Εφημερίδα της Κυβερ- 
νήσεως και ισχύει από την κοινοποίησή της. 

Ιωάννινα, 20 Νοεμβρίου 1992 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3170 (8) 

Συγκρότηση Διοικητικής Επιτροπής Στρατιωτικών Επιτάξεων 
Ν. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Το Ν. 4442/1929 (32 και 23). 

2. Την πάγια διάταξη αριθμ. 8-11/1980 του ΓΕΣ/ 
ΔΟΙ/3γ 

3. Το Προεδρ. Διάταγμα 115/1984. 

4. Τις διοικητικές οδηγίες του ΓΈΣ/ΔΟΙ/17.7.1984 για την 
εφαρμογή του Π.Δ/τος 115/1984. 

5. Τις διατάξεις του άρθρου 11 του Ν. 1406/83, παρ. 2, που 
προστέθηκε με την παρ. 1 του άρθρου 9 του Ν. 1649/86 και η 
οποία προβλέπει την λειτουργία ως συλλογικών οργάνων της 
Διοίκησης και την μετονομασία των πρώην διοικητικών Δικαστη¬ 
ρίων Στρατιωτικών Επιτάξεων σε Διοικητικές επιτροπές Στρατι¬ 
ωτικών Συντάξεων. 

6. Τις προτάσεις του Πρωτοδικείου Σερρών, του Γ' Τμήματος 
Στρατού και της ΔΟΤ Α' Σερρών, αποφασίζουμε: 

Διορίζουμε ως μέλη της Διοικητικής Επιτροπής Στρατιωτικών 
Επιτάξεων (Δ.Δ.Σ.Ε.) Νομού Σερρών τους κάτωθι: 

Τακτικά μέλη: 

1. Γεώργιο Τοπαλνάκο, Πρωτόδικη Σερρών. 

2. Χρήστο Νάστα, Πρωτόδικη Σερρών. 

3. Γιουρούκη Λάζαρο, Αντ/χη Δ/ντή 1ου Ε.Γ./ΧΜΠ. 

4. Κακογιαννάκο Παναγιώτη, Αντ/χη Δ/ντή ΔΕΜ/ΧΜΠ. 

5. Αθανάσιο Μπουλαμάτση, ΠΕ/Α Φοροτεχνικών ΔΟΥ Α' 
Σερρών. 

Αναπληρωματικά μέλη: 

. 1. Χαράλαμπο Τριβιτζή, Πρωτόδικη Σερρών. 

2. Κέφο Κων/νο, Δ/ντή ΔΟΙ ΧΜΠ 

3. Γεωργαντζή Αναστάσιο, Λογαχό Δ/ντή ΔΤΧ/ΧΜΠ 

4. Σωτήριο Αντωνογιώργο, ΠΕ/Α Φοροτεχνικών ΔΟΥ Α' 
Σερρών. 

Η θητεία των πιο πάνω μελών είναι ενός έτους και ισχύει από 
της δημοσιευθείσης της παρούσης στην εφημερίδα της Κυβερνή- 
σεως. Καθήκοντα προέδρου του Δικαστηρίου θα επιτελεί από τα 
μέλη ο αρχαιότερος των πρωτοδικών. 

Γραμματέα της ανωτέρω επιτροπής ορίζουμε την Μαρία Τερ- 
ζόγλου, υπάλληλο της Δ/νσης Εσωτερικών αναπληρούμενη από 
τον Βασίλειο Μπαχαρούδη υπάλληλο της ίδια Δ/νσης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Σέρρες, 14 Νοεμβρίου 1992 

Ο Νομάρχης 
ΑΝΑΣΤ. ΛΙΑΣΚΟΣ 

--♦- 

Αριθ. 20938 (9) 

Σύσταση ίδιου Νομικού Προσώπου στην Κοινότητα Σαρακίνας Ν. 

Τρικάλων με την επωνυμία «Σχολική Επιτροπή Δημοτικού 

Σχολείου και Νηπιαγωγείου της Κοινότητας Σαρακίνας». 

Ο ΝΟΜΑΡΧΗΣ ΤΡΙΚΑΛΩΝ 

Έχοντας υπόψη: 

1. Τις διατάξεις: 

α) Των παρ. 8-15 του άρθρου 5 του Ν. 1894/1990 <<Για την 
Ακαδημία Αθηνών και άλλες εκπαιδευτικές διατάξεις» (Α' 110) 
και 

β) Του άρθρου 187 του δημοτικού και κοινοτικού κώδικα 
(Π.Δ. 323/1989) (Α' 146). 

2. Την 21/1992 απόφαση του Κοινοτικού Συμβουλίου Σαρα¬ 
κίνας του Νομού Τρικάλων για τη σύσταση Σχολικής Επιτροπής, 
αποφασίζουμε: 

1. Συνιστούμε στην Κοινότητα Σαρακίνας του Νομού Τρικά¬ 


λων ίδιο Νομικό Πρόσωπο με την επωνυμία «Σχολική Επιτροπή 
Δημοτικού Σχολείου και Νηπιαγωγείου Κοινότητας Σαρακίνας 
Ν. Τρικάλων». 

Η συνιστώμενη με την απόφαση αυτή σχολική επιτροπή διοι- 
κείται από 7/μελές Διοικητικό Συμβούλιο αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο της 
Επιτροπής. 

β) Τρεις (3) Κοινοτικούς Συμβούλους που ορίζονται με από¬ 
φαση του Κοινοτικού Συμβουλίου. 

γ) Το Διευθυντή του Δημοτικού Σχολείου, 
δ) Τη Διευθύντρια Νηπιαγωγείου. 

ε) Ένα εκπρόσωπο του Συλλόγου Γονέων και Κηδεμόνων του 
Δημοτικού Σχολείου. 

2. Η θητεία του πρώτου Διοικητικού Συμβουλίου της συνιστώ- 
μενης με την απόφαση αυτή Σχολικής Επιτροπής λήγει με τη 
λήξη της Δημοτικής και Κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί 
τη Δημοτική και Κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει 
τον Αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κά¬ 
λυψη των δαπανών λειτουργίας, θέρμανσης, φωτισμού, ύδρευ¬ 
σης, τηλεφώνου, αποχέτευσης, αγοράς αναλωσίμων υλικών 
κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των 
Σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας 
και δευτεροβάθμιας εκπαίδευσης για τον εφοδιασμό από τον Ορ¬ 
γανισμό Σχολικών Κτιρίων των σχολείων με έπιπλα και εξοπλι- 
στικά είδη και από το Υπουργείο Εθνικής Παιδείας και Θρησκευ¬ 
μάτων με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση 
των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο για τη 
στήριξη της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας με 200.000 δρχ. 
γ) Κάθε είδους εισφορές, δωρεές, κληρονομιές, κληροδο¬ 
σίες. 

δ) Εισπράξεις από το αντίτιμο των παρεχομένων πραγμάτων ή 
υπηρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Διοικητικού Συμβου¬ 
λίου και όταν αυτός απουσιάζει ή κωλύεται από τον Αντιπρόεδρο. 

7. Από τις διατάξεις αυτής της απόφασης δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Τρίκαλα, 13 Νοεμβρίου 1992 

Ο Νομάρχης 
I. ΣΠΑΡΤΣΗΣ 

- + - 

Αριθ. 20149 (10) 

Σύσταση ίδιου Νομικού Προσώπου με το όνομα ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΚΑΛΑ¬ 
ΜΠΑΚΑΣ στο Δήμο Καλαμπάκας. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτι¬ 
κού Κώδικα (Π.Δ. 323/89). 

2. Την αριθμ. 133/92 απόφαση του Δημοτικού Συμβουλίου 
του Δήμου Καλ/κας, αποφασίζουμε: 

1. Συνιστάται ίδιο Νομικό Πρόσωπο με το όνομα «ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΚΑΛΑΜΠΑ¬ 
ΚΑΣ» στο Δήμο Καλαμπάκας. 

2. Σκοπός του Νομικού Προσώπου, που συνιστάται σε εφαρ- 
μογή προγράμματος εξωϊδρυματικής προστασίας ηλικιωμένων 
είναι η παροχή ιατροκοινωνικής προστασίας στα ηλικιωμένα 
άτομα της περιοχής του Δήμου Καλαμπάκας, ώστε αυτά να πα¬ 
ραμείνουν στην οικογένεια και στο Δήμο. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου 1.000.000 δρχ. 

β) Επιχορήγηση ή κάθε άλλη παροχή του Κράτους είτε απευ¬ 
θείας προς αυτό, είτε προς το Δήμο Καλαμπάκας για το νομικό 
αυτό πρόσωπο. 

γ) Κάθε είδους συνδρομές, εισφορές, δωρεές, κληρονομιές και 
κληροδοσίες. 

δ) Έσοδα από τη συμβολική χρηματική συμμετοχή μελών που 
έχουν ανάγκη προστασίας. 

ε) Εισπράξεις από το αντίτιμο των πραγμάτων ή υπηρεσιών 
που προέρχονται από το Νομικό Πρόσωπο. 

στ) Πρόσοδοι από την ίδια αυτού Περιουσία και 

ζ) Κάθε άλλη νόμιμη πρόσοδος. 

4. Το Νομικό Πρόσωπο διοικείται από 5/μελές Διοικητικό 
Συμβούλιο το οποίο απαρτίζεται από τους: 

α) Δήμαρχο ή Δημοτικό Σύμβουλο που ορίζει ο Δήμαρχος, ως 
Πρόεδρο. 

β) Δύο Δημοτικούς Συμβούλους που ορίζονται με απόφαση του 
Δημοτικού Συμβουλίου. 

γ) Ένα αιρετό μέλος του Κέντρου Ανοικτής Προστασίας Ηλι¬ 
κιωμένων που εκλέγεται ανάμεσα στα μέλη του, από αυτά, και 

δ) Ένα δημότη που ορίζεται με απόφαση του Δημοτικού Συμ¬ 
βουλίου ανάμεσα σε πρόσωπα που απασχολούνται με τα ανθρω¬ 
πιστικά επαγγέλματα, ύστερα από σχετική πρόταση του Δημάρ¬ 
χου· 

5. Το Διοικητικό Συμβούλιο εκλέγει από τα μέλη του τον Αντι¬ 
πρόεδρο και Γραμματέα αυτού. 

6. Η θητεία του Διοικητικού Συμβουλίου ακολουθεί την Δημο¬ 
τική περίοδο. 

7. Μέχρι να εκλεγεί το αιρετό μέλος με στοιχεία γ ή μέχρι να 
πληρωθεί οποιαδήποτε θέση μέλους που κενούται το Διοικητικό 
Συμβούλιο λειτουργεί με την ελλιπή σύνθεσή του αν ο αριθμός 
των μελών δεν είναι κατώτερος αυτού που απαιτείται για την 
απαρτία σύμφωνα με τις διατάξεις του Δημοτικού και Κοινοτικού 
Κώδικα. 

8. Το Νομικό Πρόσωπο εκπροσωπείται στα Δικαστήρια και σε 
κάθε άλλη αρχή από τον Πρόεδρο του Διοικητικού Συμβουλίου 
και όταν αυτός απουσιάζει ή κωλύεται από του Αντιπρόεδρο. 

^ 9. Από τις διατάξεις αυτής της απόφασης δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Τρίκαλα, 13 Νοεμβρίου 1992 


Ο Νομάρχης 
I. ΣΠΑΡΤΣΗΣ 


Αριθ. Ε.Κ. 496 (11) 

ΑΠ0ΦΑ ΣΗ 

Της 124ης/3.11.92 Συνεδρίασης 
της Επιτροπής Κεφαλαιαγοράς (θέμα 20ό). 

Άδεια λειτουργίας και έγκριση υπευθύνου υπαλλήλου γραφείου 
Τρικάλων της «ΕΟΟΝ Α.Χ.Ε.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Έχοντας υπόψη: 

1. Το Ν. 1806/88 για την «τροποποίηση της Νομοθεσίας για 
τα Χρηματιστήρια και άλλες διατάξεις». 

2. Το άρθρο 71 του Ν. 1969/91 για τις «Εταιρείες Επενδύ¬ 
σεων Χαρτοφυλακίου, Αμοιβαία Κεφάλαια, διατάξεις εκσυγχρο¬ 
νισμού & εξυγιάνσεως της Κεφαλαιαγοράς και άλλες διατάξεις». 

3. Την απόφαση της 104ης/7.4.92 Συνεδρίασης της Επιτρο¬ 
πής Κεφαλαιαγοράς, θέμα Ιο για τον καθορισμό των προϋποθέ¬ 
σεων που πρέπει να πληρούν οι υπάλληλοι και τα γραφεία πέραν 
των κεντρικών χρηματιστηριακών γραφείων. 

4. Την Απόφαση της 115ης/14.7.92 Συνεδρίασης της Επι- 
τροπής Κεφαλαιαγοράς θέμα 5ο για την συμπλήρωση της ανω¬ 
τέρω απόφασης. 

5· Την αίτηση της «ΕΟΟΝ Α.Χ.Ε.» προς το Δ.Σ. του Χρηματι¬ 
στηρίου. 

6. Την εισήγηση του Δ.Σ. του Χρηματιστηρίου με αρ. πρωτ. 
5955/22.10.92, αποφασίζει ομόφωνα: 

Παρέχει στην «ΕΟΟΝ Α.Χ.Ε.» άδεια λειτουργίας γραφείου πέ¬ 
ραν του κεντρικού της γραφείου, στα Τρίκαλα και εγκρίνει ως 
υπεύθυνο υπάλληλο του γραφείου τον Παναγιώτη Πουλιδάκη. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

--♦- 

Αριθ, Ε.Κ. 545 (12) 

ΑΠΟΦΑΣΗ 

Της 126ης/17.11.92 Συνεδρίασης 
της Επιτροπής Κεφαλαιαγοράς (θέμα 10ο). 

Έγκριση τροποποίησης Κανονισμού του Αμοιβαίου Κεφαλαίου 
«Κ03Μ05 - ΙΝνΕδΤ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Έχοντας υπόψη: 

1. Το Ν. 1969/91 «Εταιρείες Επενδύσεων Χαρτοφυλακίου, 
Αμοιβαία Κεφάλαια, διατάξεις εκσυγχρονισμού και εξυγιάνσεως 
της Κεφαλαιαγοράς και άλλες διατάξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την Κοινή Υπουργική Απόφαση με αριθ. πρωτ. 527.85/ 
Β580/24.6.91 Περί της ίδρυσης της «Κ03Μ03 - 30ΤΚ. ΑΕ- 
ΠΑΚ». 

4. Την από 4.11.92 αίτηση της «Κ03Μ03 - 3.Ο.Τ.Κ. ΑΕ- 
ΰΑΚ». 

5. Την εισήγηση της Αντωνίας Τζαρτζάνου, αποφασίζει ομό¬ 
φωνα: 

Εγκρίνει την τροποποίηση του άρθρου 4, παρ. Ια και β του 
Αμοιβαίου Κεφαλαίου «Κ03Μ03 - ΙΝνΕδΤ» ως εξής: 

1. Το ενεργητικό του Αμοιβαίου Κεφαλαίου επιτρέπεται να 
επενδύει αποκλειστικά: 

_ «) Σε κινητές αξίες εισηγμένες στην κύρια αγορά Χρηματιστη¬ 
ρίου Αξιών κράτους - μέλους της ΕΟΚ, στην παράλληλη αγορά 
του Χρηματιστηρίου Αξιών Αθηνών, σε κοινοτικό Χρηματιστήριο 
με όρους εισαγωγής αντίστοιχους με εκείνους της παράλληλης 
αγοράς του Χρηματιστηρίου Αξιών Αθηνών ή σε άλλη αναγνωρι- 
σμένη χρηματιστηριακή αγορά κράτους - μέλους, που ορίζεται 
με απόφαση του Υπουργού Εθνικής Οικονομίας. 

β) Σε κινητές αξίες που είναι εισηγμένες στην κύρια αγορά 

χρηματιστηρίου κράτους μη μέλους της ΕΟΚ μέχρι ποσού που 
δεν υπερβαίνει το ένα πέμπτο της καθαρής αξίας του αμοιβαίου 
κεφαλαίου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 


Αριθ. Ε.Κ. 565 (13) 

ΑΠΟΦΑΣΗ 

Της 126ης/17.11.92 Συνεδρίασης 
της Επιτροπής Κεφαλαιαγοράς (θέμα 3ο). 

Παροχή έγκρισης στην Α.Ε. ΕΠΕΝΔΥΣΕΙΣ ΕΡΓΑΣΙΑΣ για την 
αγορά μετοχών της Α.Ε. ΕΚ00ΕΕΑ5ΙΝ0 - Χρηματοδοτι¬ 
κές Μισθώσεις Εργασίας Α.Ε. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Έχοντας υπόψη: 

1. Το άρθρο 4, παρ. ιε' του Ν. 1969/91 «περί Εταιριών Επεν¬ 
δύσεων Χαρτοφυλακίου και Αμοιβαίων Κεφαλαίων». 

2. Την από 13.11.1992 αίτηση της Α.Ε. ΕΠΕΝΔΥΣΕΙΣ ΕΡ¬ 
ΓΑΣΙΑΣ. 

3. Το Πρακτικό της έκτακτης Γενικής Συνέλευσης της ΕΚ- 
ΟΟΕΕΑ3ΙΝΟ (12.11.1992). 

4. Την εισήγηση της Αντ. Τζαρτζάνου, αποφασίζει ομόφωνα: 
Παρέχει την άδεια στην Α.Ε. ΕΠΕΝΔΥΣΕΙΣ ΕΡΓΑΣΙΑΣ για 

την αγορά 24.975 νέων μετοχών της ΕΚ00ΕΕΑ3ΙΝ0 Χρη¬ 
ματοδοτικές Μισθώσεις Εργασίας Α.Ε., ασκώντας το δικαίωμα 
προτίμησης υπέρ των παλαιών μετόχων, ονομαστικής αξίας 
2.000 δρχ. και τιμής διάθεσης 4.000 δρχ. εκάστη. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-♦- 

Αριθ. Ε.Κ. 556 · (14) 

ΑΠΟΦΑΣΗ 

Της 126ης/17.11.92 Συνεδρίασης 
της Επιτροπής Κεφαλαιαγοράς (θέμα 11ο). 
Αντικατάσταση μέλους του Δ.Σ. της «ΕΘΝΙΚΗΣ ΧΡΗΜΑΤΙ¬ 
ΣΤΗΡΙΑΚΗΣ Α.Ε.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Έχοντας υπόψη: 

1. Το Ν. 1969/91 «Εταιρείες Επενδύσεων Χαρτοφυλακίου, 
Αμοιβαία Κεφάλαια, διατάξεις εκσυγχρονισμού και εξυγιάνσεως 
της Κεφαλαιαγοράς και άλλες διατάξεις». 

2. Το Ν. 1806/88 για την «τροποποίηση της Νομοθεσίας για 
τα Χρηματιστήρια και άλλες διατάξεις». 

3. Τη με αριθ. Ε.Κ. 27/26.3.89 απόφαση της Επιτροπής Κε¬ 
φαλαιαγοράς για την παροχή άδειας μετατροπής της Εθνικής 
Εταιρείας Αξιολόγησης Επενδύσεων σε Ανώνυμη Χρηματιστη¬ 
ριακή Εταιρεία με επωνυμία «ΕΘΝΙΚΗ ΧΡΗΜΑΤΙΣΤΗΡΙΑΚΗ 
Α.Ε.». 

4. Τη συνεδρίαση του Δ.Σ. (αρ. 47/2.11.1992) της «ΕΘΝΙ¬ 


ΚΗΣ ΧΡΗΜΑΤΙΣΤΗΡΙΑΚΗΣ Α.Ε.». 

5. Την από 10.11.1992 αίτηση της Εταιρείας. 

6. Την εισήγηση της Αντωνίας Τζαρτζάνου, αποφασίζει ομό¬ 
φωνα: 

Εγκρίνει το διορισμό του Παναγιώτη Ζάρρα ως νέου μέλους 
του Δ.Σ. της Εταιρείας «ΕΘΝΙΚΗ ΧΡΗΜΑΤΙΣΤΗΡΙΑΚΗ 
Α.Ε.» σε αντικατάσταση του παραιτηθέντος Δημητρίου Γκούμα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-♦- 

Αριθ. Ε.Κ. 520 (15) 

ΑΠΟΦΑΣΗ 

Της 126ης/17.11.92 Συνεδρίασης 
της Επιτροπής Κεφαλαιαγοράς (θέμα 9ο). 

Έγκριση τροποποίησης κανονισμού σύμφωνα με τις διατάξεις 

του Ν. 1969/91 του Αμοιβαίου Κεφαλαίου «Νοίίοηαίε Νε- 

(ΙεΗβηοΙεη Αμοιβαίο Κεφάλαιο» και αλλαγή επωνυμίας του σέ 

«Ναΐίοη&ΐε - ΝεάεΗοικΙεη Αναπτυξιακό Αμοιβαίο Κεφά¬ 
λαιο». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Έχοντας υπόψη: 

1. Το Ν. 1969/91 «Εταιρείες Επενδύσεων Χαρτοφυλακίου, 
Αμοιβαία Κεφάλαια, διατάξεις εκσυγχρονισμού και εξυγιάνσεως 
της Κεφαλαιαγοράς και άλλες διατάξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την με αριθ. πρωτ. 38476/Β 1288/13.9.1990 κοινή 
υπουργική απόφαση των Υπουργών Εθνικής Οικονομίας και Οι¬ 
κονομικών περί της ίδρυσης των «Νοίίοηαίε Νεείειίβηιίεη ΑΕ- 
ΔΑΚ». . 

4. Την από 29.10.1992 αίτηση της «Νβΐϊοηβίε Νε8εΓΐ&η8εη 
ΑΕΔΑΚ». 

5. Την εισήγηση του Δ. Γκούμα, αποφασίζει ομόφωνα: 

Εγκρίνει την τροποποίηση του Κανονισμού, σύμφωνα με τις 

διατάξεις του Ν. 1969/91, του Αμοιβαίου Κεφαλαίου «Νβΐΐο- 
ηοίε - ΝεάεΗβηεΙεη Αμοιβαίο Κεφάλαιο» και την αλλαγή επωνυ¬ 
μίας του σε «Νοίΐοηειίε - Νειίειίοικίεη Αναπτυξιακό Αμοιβαίο 
Κεφάλαιο». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(16) 

Στη 1023/2/6/2.1.1992 Αστυνομική Διάταξη, που δημο- 
σιεύθηκε στο ΦΕΚ 294/Β’/30.4.1992, προστίθεται ο παραλει- 
φθείς αριθμός της Αστυνομικής Διάταξης, ως εξής: «ΑΣΤΥΝΟ¬ 
ΜΙΚΗ ΔΙΑΤΑΞΗ ΥΠ’ ΑΡΙΘ. 1/1992». 

(Από την Αστυνομική Δ/νση Πιερίας) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΕΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

"ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 351 £ 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το Τεύχος Α' 

Δρχ. 

13.000 

Δρχ. 

650 

β) 

» 

» 

» 

Β' 

» 

23.000 

» 

1.150 

Υ) 

» 

» 

» 

Γ’ 

» 

7.000 

» 

350 

δ) 

» 

» 

» 

Δ' 

» 

22.000 

» 

1.100 

ε) 

» 

» 

» 

Αναπτυξιακών Πράξεων 

» 

15.000 

» 

750 

στ) 

» 

» 

» 

Ν.Π.Δ.Δ. 

» 

7.000 

» 

350 

ζ) 

» 

» 

» 

ΠΑΡΑΡΤΗΜΑ 

» 

4.000 

» 

200 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

» 

350 

θ) 

» 

» 

» 

Αν. Ειδικού Δικαστηρίου 

» 

2.000 

» 

100 

ι) 

» 

» 

» 

Α.Ε. & Ε.Π.Ε. 

» 

50.000 

» 

2.500 

ια) 

Για 

όλα τα Τεύχη 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















